Câtă cafea putem consuma într-o zi. Medic specialist: „Nu există asocieri negative între consumul moderat și hipertensiunea arterială”
Un studiu amplu realizat de UK Biobank, finanțat de sistemul britanic de sănătate (NHS), a adus vești încurajatoare pentru iubitorii de cafea. Studiul, care a monitorizat aproape o jumătate de milion de britanici timp de 11 ani, a arătat că un consum ușor până la moderat de cafea, între 0,5 și 3 cești pe zi, este asociat cu o reducere semnificativă a mortalității totale și cardiovasculare.